tomron87/hebrew-wikipedia-sentences-corpus huggingface dataset:
מיוטו מופיע שוב בפוקימון X ו-Y לאחר השלמת הסיפור המרכזי, והוא אחד מקומץ הפוקימונים המסוגל להשתמש בפיצ'ר אבני המגה המיוחדות ממחוז קאלוס, איתו הוא מסוגל להשתנות למגה מיוטו X ומגה מיוטו Y.
מאז הופעת הבכורה שלו הופיע מיוטו במשחקי נינטנדו אחרים.
במשחקי פוקימון סטאדיום ופוקימון פינבול, מופיע מיוטו כבוס האחרון והסופי לאחר שהשחקן ניצח את כל קודמיו.
במשחק "Pokémon Puzzle League", מיוטו משמש לא רק כיריב הסופי, אלא גם כאנטגוניסט הראשי האחראי על אירועי המשחק.
במשחקים אחרים, כמו סופר סמאש ברוס מילי וסדרת פוקימון מיסטרי דאנג'ן, מיוטו הוצג כדמות אותה השחקן חייב להביס על מנת שיוכל להשתמש בה, בעוד שאחרים כמו Pokémon Snap, הציגו את הדמות בהופעת קמע.
בכל המשחקים בהם השתתף ודיבר, מיוטו דובב על ידי מסאצ'יקה איצ'ימורה למעט Pokémon Puzzle League, שם מדובב על ידי פיליפ בארטלט, ובסופר סמאש ברוס עבור נינטנדו 3DS ו-Wii U, שם דובב על ידי קייג'י פוג'יווארה..
צורה חדשה של מיוטו, בשם מיוטו הצל (Shadow Mewtwo), הופיע כדמות בוס ב-Pokkén Tournament, ולו התקפה מיוחדת המשנה אותו לצורת מגה מיוטו X.
בנוסף, צורתו הרגילה מופיעה כדמות שחקן.
מיוטו חזר שוב כדמות שניתן לשחק בה בסופר סמאש ברוס אולטימייט.
מיוטו הופיע גם במשחק הנייד הפופולרי, פוקימון גו, תחילה במהלך האירוע "Pokémon GO Stadium" שביוקוהמה ביפן ב-2017, ולאחר מכן כפוקימון שניתן להשיג בריידים מיוחדים הנקראים "EX Raids" (ראשי תיבות של Exclusive raids).
ריידים אלו שונים מהריידים האגדיים ה"רגילים" בכך שהוא לא מופיע בזמנים קבועים (בדומה ליתר הריידים) אלא באמצעות הזמנה שהשחקן מקבל ליום ולשעה מסוימת, על מכון שבו השחקן עשה רייד בעבר, ורק עבור אותם שחקנים שקיבלו את ההזמנה, בדומה לאירועי הסרט הראשון של האנימה.
(הפוקימונים הנוספים האקסקלוסיביים ל-EX raids הם דיאוקסיס ורג'יגיגאס) לאחר שניאנטיק הפסיקה לחלק הזמנות EX Raids בעקבות מגפת הקורונה, החלה ניאנטיק לשלב את מיוטו בריידים הרגילים במסגרת אוונטים מיוחדים.
בנוסף לכך, הופיעה לראשונה גרסת מיוטו מיוחדת, מיוטו משוריין לזמן מוגבל בריידים של הרמה החמישית ביולי 2019. למיוטו ה"רגיל" ולמיוטו המשוריין יש חלוקת סטאטים שונה.
מיוטו משתתף לראשונה באנימה בפרק 60 כאשר מנצח את גארי בקרב המכון שלו בעיר ורידיאן כאשר הוא לבוש בשריון שג'ובאני הרכיב עליו.
הוא גם מופיע בפרק 61 כאשר הוא מפוצץ את הבסיס של צוות רוקט ועף אל השמיים כשהשריון שלו נושר ממנו.
בסרט הראשון ובסרט ה־22 מיוטו משחק כאנטגוניסט הראשי, בו הוא מוצג כמוטציה שנוצרה על ידי מדענים של צוות רוקט.
לאחר שמיוטו הורס את המעבדה בה הוא נוצר, מנהיג צוות רוקט, ג'ובאני, משכנע את מיוטו שהוא יכול לעזור לו לשלוט בכוחותיו, ובמקום זאת מנצל את מיוטו וכוחותיו לצרכיו ותוכניותיו.
לאחר שברח מג'ובאני, מיוטו מטיל ספק בסיבת קיומו ומכריז על נקמה ביוצריו.
לשם כך הוא מפתה כמה מאמני פוקימון, בהם הגיבור, אש קטצ'אם, לאי שלו, כדי לשבט את הפוקימונים שלהם.
ברגע שהוא עושה זאת, מיוטו מאלץ את הפוקימונים המקוריים להילחם בשיבוטים שלהם במאמץ לקבוע איזו גרסה עדיפה, בעוד שמיוטו עומד מול המקור האישי שלו, מיו.
אש מקריב את עצמו כדי להפסיק את הלחימה, אם כי מאוחר יותר הוא מתעורר לתחייה.
מיוטו, מיו והשיבוטים עוזבים לאחר מכן על מנת למצוא מקלט, והוא מוחק את זכרונם של כל המעורבים במאורעות.
בלוקליזציה של הסרט לקהל בשפה האנגלית, אישיותו של מיוטו נעשתה יהירה ומגלומנית יותר; מנהל הלוקליזציה נורמן גרוספילד קבע את השינויים הנדרשים, מאחר שהאמין כי הקהל האמריקאי זקוק לרוע מובהק, במקום רשע דו משמעי.
בסרט, מיוטו מדובב על ידי פיליפ בארטלט באנגלית, ועל ידי איצ'ימורה ביפנית.
בסרט זה, מיוטו הציג יכולות וכוחות ייחודיים שטרם נראו בפוקימונים אחרים, כדוגמת חסימת כל מהלכי הפוקימונים בזירתו כאשר המשובטים פנו אל מול המקורות שלהם.
בספטמבר 1999 פרסמה נינטנדו את ה-Sound Picture Box Mewtwo, שכלל את "הולדתו של מיוטו: פוקימון רדיו דרמה", תסכית המספרת על מקורותיו של מיוטו, שנוצר על ידי המדען ד"ר פוג'י.
הוא אחד מכמה ניסיונות שיבוט, הכוללים גם שיבוט של בתו המנוחה של פוג'י.
מיוטו מתיידד איתה באמצעות טלפתיה; עם זאת, תהליך השיבוט מוכח כלא יציב והיא מתה.
כדי להציל את מיוטו שעבר טראומה, פוג'י מוחק את זיכרונותיו ומכניסו לתרדמת עד שגופו יסיים להתפתח, מה שמוביל לאירועי הסרט.
התסכית הותאמה מאוחר יותר לאנימה קצרה, והיא נכללה במהדורות ושידורי הבית היפניים של "מיוטו מכה שנית", ובהמשך בצפון אמריקה בדצמבר 2001 במסגרת "שובו של מיוטו".
מיוטו הצעיר מדובב ביפנית על ידי פוג'יקו טקימוטו עבור התסכית, ועל ידי שואוטארו מוריקובו עבור האנימה, ואילו בלוקליזציה האנגלית, המדבב הוא דן גרין.
בדצמבר 2000, בעקבות הסרט הגיע סרט המשך" "פוקימון: שובו של מיוטו", ששודר בטלוויזיה היפנית בדצמבר 2000 ושוחרר ברחבי העולם בוידאו וב-DVD ביתי בשנת 2001, בדיבובם של דן גרין באנגלית ואיצ'ימורה המודה ביפנית.
בסרט, מיוטו והשיבוטים מצאו מקום מגורים ומקלט באזור אחר.
עם זאת, ג'ובאני, שזכרונותיו נותרו על כנם לאחר הסרט הראשון, מאתר ורודף אחרי מיוטו.
בסיועו של אש וחבריו, מיוטו מנצח את ג'ובאני, מסיר כל זיכרון מג'ובאני ומחייליו (חוץ מג'סי, ג'יימס ומיאו), תוך שהוא משאיר את האחרים ללא השפעה.
לבסוף, יוצא מיוטו לדרך עצמאית בעולם.
מיוטו מופיע גם במחזמר "פוקימון לייב!", עיבוד לייב אקשן למערך האנימה לאחר הסרט הראשון, שהופק על ידי מרטון פולופ.
במחזמר, מיוטו מתמודד עם העתק רובוטי של עצמו, MechaMew2, שנוצר על ידי ג'ובאני ומסוגל ללמוד כל התקפות שישמשו נגדו.
עם זאת, לאחר שלמד ערכי חמלה וידידות ממיוטו, ההעתק מורד בג'ובאני ומוביל להרס עצמי.
בספיישל טלוויזיה משנת 2006 של פוקימון מופיעה גרסת הולוגרמה של מיוטו, שנוצרה ונשלטת על ידי אנטגוניסט בשם ד"ר יונג.
בעזרת הולוגרמה של מיו, אש וחבריו הורסים את ההולוגרמה של מיוטו ומנצחים את יונג.
מיוטו נוסף מופיע בסרט מסדרת האנימה, פוקימון הסרט: ג'נסקט והאגדה שהתעוררה, בו דובב על ידי השחקנית רייקו טקשימה, ובו נועד להגן על אש, אייריס, סיילן ואריק מפני צבא הג'נסקט.
מיוטו זה מסוגל להתפתח למגה מיוטו Y, המכונה בסרט "Awakened Form".
Mewtwo, שנוצר על ידי מר פוג'י, מופיע בסדרת האנימה פוקימון מקורות, המבוססת בעיקר על עלילת משחקי הווידאו פוקימון אדום אש וירוק עלה.
גיבור הסדרה, רד, מגיע למערת סרולין, ומשתמש במגה צ'ריזארד שהוצג במשחקי פוקימון X ו-Y, לקרב שלו מול מיוטו, ובסופו רד לוכד אותו.
מיוטו השתתף גם בסרט הלייב אקשן משנת 2019, פוקימון: הבלש פיקאצ'ו, וכן בסרט הפוקימון מאותה השנה "פוקימון: מיוטו מכה שנית - התפתחות", גרסה מחודשת לסרט הראשון, שהוקרנה בבכורה ב-12 ביולי 2019.
מיוטו הופיעה כדמות מרכזית במספר ספרים הקשורים לזיכיון פוקימון, בהם הסיפורים "מיוטו מכה שנית" ו-"מיוטו חוזר", אשר מבוססים על אירועי הסרטים באותם השמות.
בדצמבר 1999 פרסם Viz Media את ספר התמונות לילדים "I'm Not Pikachu!: Pokémon Tales Movie Special", בו הוצגו ילדים המחזיקים בתכונותיהן של הדמויות מהסרט, ובהן מיוטו.
במאי 2001 הוציאה ויז ספר ילדים שני, "!Meowtwo's Watching You", בו מוצג מיוטו ביישן שמתבונן בהתעניינות בפוקימונים אחרים שמשחקים.
בסדרת המנגה "הרפתקאות פוקימון", צוות רוקט יוצר את מיוטו, אך חלק מה-DNA שלו קיים במנהיג מכון האי סינבר, בליין.
בעקבות ה-DNA שהם חולקים, השניים אינם יכולים להיפרד לאורך זמן רב מבלי לחלות.
מאוחר יותר, פוקימון אחר, אנטיי, מסוגל לשבור את הקשר בין השניים על ידי הסרת ה-DNA שבזרועו של בליין, ובשלב זה מיוטו עוזב.
המצב בסופו של דברמשתנה, ומיוטו עוזר לדמות הראשית של הסדרה, רד, להילחם נגד מנהיג צוות רוקט, ג'ובאני, ודיאוקסיס שלו.
במשחקים מצוין מיוטו בעקביות כאחד האויבים החזקים ביותר, ותואר בפוקימון אדום וכחול כ"פוקימון הטוב ביותר במשחק", כמו גם "אחד מהנדירים ביותר, והכי קשה לתפוס".
בעקבות נקודות החוזק המרובות של הדמות והחולשות המעטות שלה, זה שינה את האופן בו שחקנים ארגנו קרבות אחד מול השני, וגרם להם לפתח אסטרטגיות אך ורק כדי להביס את מיוטו שייתכן כי היריב ישלח לקרב, או לאסור את השימוש בו בעת שנלחמו בשחקנים אחרים.
הסופרים טרייסי ווסט וקתרין נול כינו את מיוטו כ-"הפוקימון האגדי החמישי הטוב ביותר" ו-"הפוקימון השישי הטוב ביותר בסך הכל".
הספר "הרפתקאותיו הגלובליות של פיקאצ'ו: עלייתו ונפילתו של פוקימון" ציין את מיוטו כדמות פופולרי בקרב ילדים גדולים יותר הנוטים להימשך לדמויות "קשוחות או מפחידות"; מיו לעומת זאת תואר כהפך קוטבי, דמות פופולרית בקרב נערות צעירות שנוטים להימשך לדמויות "חמודות".
ספרים אחרים, כמו "מדיה ועולמות של ילדים", ציינו השוואה דומה, תוך שהם מציינים את מיוטו "אגרסיבי יותר למראה" לעומת מיו והדגיש את חשיבות הניגודיות לילדים.
כביקורת תקשורתית לזיכיון פוקימון, מיוטו הוחווה למפלצת של פרנקנשטיין, כיצור שנולד באופן מלאכותי וחסר שביעות רצון מעובדה זו.
מזכירת התאולוגיה של כנסיית אנגליה אן ריצ'רדס תיארה את מיוטו כמייצג "משל על חוסר הכוח של הכוח", ושיבחה את הדמות שהציגה את הערך הנוצרי של הגאולה.
מגזין אנימריקה שיבח את מיוטו כדמות בעלת "עומק פילוסופי", כמו גם כמי ששימשה כ-"יריבה בעלת כוח אינסופי כמעט ורשעות אמיתית" שהייתה חסרה בסדרת האנימה.
לוס אנג'לס טיימס ציין את התנהגותו כהומוריסטית ביחס למראה שלו כ"דמות חתולית בהחלט".
דמותו של מיוטו משמשת לסחורה הקשורה לזיכיון פוקימון, הכוללת צעצועים, מברשות שיניים לילדים, ועוד.
גם פריטים המשווקים למבוגרים ובהם מופיע מיוטו נמכרו והופצו על ידי נינטנדו, כדוגמת חולצות טריקו.
מדינת האי ניואה שחררה מטבע של דולר אחד ובו הדמות כחלק מקידום זיכרון לזיכיון פוקימון, כשמיוטו מצד אחד וסמל האומה מצד שני.
מטוס ג'מבו מסוג בואינג 747 של אול ניפון איירווייז מעוטר בציורי הפוקימונים מיוטו ומיו, זה לצד זה, כמחווה לזיכיון פוקימון.
מיוחד היא סדרת טלוויזיה קומית להט"בית-אמריקאית מבית נטפליקס.
ריאן הייס (ריאן או'קונל) - מתמחה ללא שכר שעובד בחברת Eggwoke.
קארן הייס (ג'סיקה הכט) - אמו של ריאן.
קים לגהרי (פונאם פאטל) - חברתו של ריאן ועובדת יחד איתו בחברת Eggwoke.
אוליביה (מארלה מינדל) - הבוס של ריאן וקים.
קארי (אוגוסטוס פריו) - אחד מהחברים הטובים ביותר של קים.
פיל (פטריק פביאן) - השכן החדש של קארן.
מספר הפרק(בסדרה)מספר הפרק(בעונה)שם הפרקתאריך שידור מקורי 11פרק ראשון: שיתוק צחוקים12 באפריל 201922פרק שני: המים העמוקים12 באפריל 201933פרק שלישי: סקונס בחינם12 באפריל 201944פרק רביעי: מסיבת רגיעת בית12 באפריל 201955פרק חמישי: מומולוגים מהווגינה12 באפריל 201966פרק שישי: פוטנציאל לסטרייט12 באפריל 201977פרק שביעי: פגישה חירשת עיוורת12 באפריל 201988פרק שמיני: גאים אפורים12 באפריל 2019
ב-5 בפברואר 2019, נטפליקס הודיעה כי נתנה להפקה לעשות עונה ראשונה בת שמונה פרקים, שתעלה לבכורה ב-12 באפריל 2019. הסדרה נוצרה על ידי ריאן או'קונל, שהוא גם מפיק, לצד ג'ים פרסונס, אנה דוקוזה, אריק נורסוף וטוד ספייבק.
חברות ההפקה המעורבות בסדרה היו אמורות להיות That's Wonderful Productions ו-Stage 13.
לצד הודעת ההזמנה על הסדרה, אושר כי ראיין או'קונל, ג'סיקה הכט, פונאם פאטל, מארלה מינדל, אוגוסטוס פריו ופטריק פביאן יככבו בסדרה.
ב-25 במרץ 2019, נטפליקס פרסמה את הטריילר הרשמי הראשון לסדרה.
העונה הראשונה, המורכבת מ-8 פרקים, יצאה בנטפליקס ב-12 באפריל 2019.
העונה הראשונה קיבלה ביקורות חיוביות עם הפצתה.
על מצבר הביקורות ב-Rotten Tomatoes, הסדרה מחזיקה בדירוג של 95% עם דירוג ממוצע של 7.29 / 10 שמבוסס על 22 ביקורות.
הקונצנזוס הביקורתי באתר נכתב, .
ב-Metacritic, הממוצע המשוקלל הוא 66 מתוך 100, שמבוסס על 9 מבקרים, ומציין .
המגזין האמריקאי Variety העניק לתוכנית ביקורת חיובית שכינתה את הדמות הראשית .
מדריך הטלוויזיה העניק לתוכנית ביקורת מעורבת ואמר כי: .
האי מיול הוא אי קטן, הממוקם בסמוך מדרום לאי הוקר, בתוך מפרץ פרידז, בארץ הנסיכה אליזבת שבאנטארקטיקה.
האי ממוקם למול הקצה המערבי של חצי האי מול שבגבעות וסטפולד.
אורכו של האי קילומטר אחד, ורוחבו חצי קילומטר.
אזור גבעות וסטפולד, חצי האי מיול, והאי מיול מופו באמצעות תצלומי אוויר שצולמו על ידי משלחת לארס כריסטנסן (1937–1936).
האי נקרא על שם חצי האי מיול, הממוקם למולו.
מיומנויות אפלות היא טרילוגיית ספרי פנטזיה לנוער מאת קסנדרה קלייר, מהווה המשך לסדרת הספרים "בני הנפילים".
הסדרה מורכבת משלושה ספרים: גבירת חצות, אדון הצללים, מלכת האוויר והחושך.
העלילה עוקבת אחרי אמה קרסטיירס וגוליאן בלאקת'ורן.
היא מתרחשת בעולם של ציידי הצללים בלוס אנג'לס, 5 שנים לאחר עלילות הספר השישי (והאחרון) בסדרת בני הנפילים- "עיר של אש שמיימית" (City of Heavenly Fire).
לאחר שאיבדה את הוריה וחוותה אלימות ודם בהיותה ילדה, החליטה אמה קרסטיירס, ציידת צללים צעירה, להקדיש את חייה לקטילת שדים, בהיותה המהירה ביותר, והקטלנית ביותר מאז צייד הצללים ג'ייס.
בעודה צדה את האחראים למות הוריה, הוביל אותה השביל חזרה אל אלו שבהם אמה וג'וליאן תמיד שמו את אמונם.
במקביל, אמה מוצאת את עצמה מתאהבת בג'וליאן - החבר הטוב ביותר שלה, ובהיותו גם הפרבטאי שלה, האדם היחיד שבו, על פי חוק ציידי הצללים, אסור היה לה בהחלט להתאהב.
אמה מוכרחה ללמוד לסמוך על ראשה ועל ליבה, בעודה חוקרת מזימת שדים קטלנית.
אמה קרסטיירס וג'וליאן בלאקתורן, ציידי הצללים הצעירים, הצליחו לפענח ולעצור את סדרת הרציחות בלוס אנג'לס.
עכשיו אמה נאלצת להתמודד עם סוד נורא: בגלל קללה עתיקה, האהבה בינה לבין ג'וליאן עלולה להוביל להרס מוחלט שלהם ושל כל משפחתם.
הדבר היחיד שיכול למנוע זאת הוא הדבר שאין ביכולתה לעשות – להתרחק מג'וליאן ולהפסיק לאהוב אותו.
ובינתיים, התרחשויות מאיימות אחרות מטלטלות את עולם ציידי הצללים: כוח חדש בשם הקוהורטה זומם להשתלט על המסדר ולסלק את בני משפחת בלאקתורן ממכון ציידי הצללים בלוס אנג'לס, בעוד סכנה גדולה עוד יותר מתקרבת מארץ הפיות – קסם אפל של מלך הפיות מאיים לכלות את כל מה שבדרכו.
התקווה היחידה של ג'וליאן, אמה וחבריהם היא הספר השחור – ספר כשפים אימתני במיוחד.
אולם הם אינם היחידים שרוצים להשיגו, וכדי להגיע אליו ראשונים עליהם לעמוד מול אויבים מטילי אימה ולכרות בריתות עם שותפים מפוקפקים.
התוכנית שהם רוקחים נראית כמו צעד של יאוש, אך היא חייבת להצליח – כי כישלון יגבה מחיר שלא יעלה על הדעת.
הספר האחרון בטרילוגיית מיומנויות אפלות.
משפחת בלאקתורן צריכה לאסוף את השברים בעוד המסדר עומד על סף מלחמת אזרחים.
רוב בני המשפחה נמלטים ללוס אנג'לס, ואילו אמה וג'וליאן נשלחים למשימה מסוכנת בארץ הפיות בעקבות כרך המתים השחור.
הם ימצאו שם סוד שעלול לזעזע את עולמות בני הנפילים ושוכני התחתיות כאחד.
אמה וג'וליאן בלאקתורן, ציידי הצללים המוכשרים ביותר בדורם, נמצאים במירוץ נגד הזמן להציל את עולמם מפני הכוחות האפלים שפועלים נגדו מבפנים ומבחוץ לפני שכוחה הקטלני של קללת הפראבטאי ישמיד אותם ואת כל מי שהם אוהבים.
הם יחברו לקליירי וג'ייס, סיימון ואיזבל ואלק ומגנוס, גיבורי סדרת בני הנפילים- לקרב שיקבע הכל, ושעליו הם עלולים לשלם מחיר כבד.
מיוזיק הוא סרט דרמה מוזיקלי אמריקאי משנת 2021, בבימויה של הזמרת-יוצרת סיה.
בסרט מככבים קייט הדסון, מאדי זיגלר ולסלי אודום ג'וניור.
זה מסמן את הופעת הבכורה של סיה כבמאית, ואת התפקיד הראשי הראשון של זיגלר.
הסרט יצא לאור ב-14 בינואר 2021 באוסטרליה וב-10 בפברואר 2021 בארצות הברית.
בטקס פרסי גלובוס הזהב ה-78 קיבל הסרט מועמדות לפרס גלובוס הזהב לסרט הטוב ביותר - קומדיה או מוזיקלי והדסון קיבלה מועמדות בפרס גלובוס הזהב לשחקנית הטובה ביותר - סרט קומדיה או מוזיקלי.
כמו כן, היה הסרט מועמד למספר קטגוריות בטקס פרס פטל הזהב.
קאזו "זו" גמבל (קייט הדסון) היא סוחרת סמים מפוכחת המנוכרת ממשפחתה שנותרה כאפוטרופוס היחיד של אחותה למחצה הצעירה והאוטיסטית, מיוזיק (מאדי זיגלר), בעקבות מות סבתן שגידלה את מיוזיק.
זו סוחרת בסמים בעזרת ידידה, רודי (בן שוורץ), אך אינה מסוגלת להחזיר לו את כספו מכיוון שהיא מובטלת.
בוקר אחד, מיוזיק חווה התמוטטות כאשר זו אינה מסוגלת לקלוע את שערה.
שכנה, אבו אודום (לסלי אודום ג'וניור), בא לעזור להרגיע את מיוזיק, וזו ואבו מפתחים ידידות.
זו מגלה שאבו הוא מתאגרף שמלמד ילדים אגרוף, אחד מהם הוא פליקס (בטו קלווילו), שחי מול מיוזיק ונראה לעיתים קרובות צופה בה.
הוא לא אוהב אגרוף אבל נאלץ לעשות זאת בגלל אביו.
זו לומדת כיצד לטפל במיוזיק בעזרתו של אבו, אך ממשיכה לעסוק בסמים כדי לממן את חלומה - לעבור לקוסטה ריקה.
מאוחר יותר מגלה אבו בפני זו שאשתו לשעבר עזבה אותו בגלל אחיו, והיא מבטיחה להתלוות אליו לחתונתם.
זו הולכת לרודי לבקש סמים למכירה לכוכבת פופ בעלת מעמד גבוה (סיה), ומתבקשת לקחת תרופות לטיפול ב-HIV לקונה, שנחשף מאוחר יותר כאבו.
כשזו ומיוזיק יוצאות לטיול, זו מוסחת, ומיוזיק נעקצת על ידי דבורה.
היא סובלת מתגובה אלרגית ומאושפזת בבית חולים.
זו אינה יכולה לשלם עבור הטיפול, והיא השאירה את התיק שלה בפארק, המכיל את הסמים לכוכבת הפופ.
בגלל המצוקה, זו מתחילה לשתות שוב.
היא מעורבת בקטטה עם שכנו של אבו (הנרי רולינס) והמשטרה באה; היא מגלה שהיא במבחן.
באותו לילה, הוריו של פליקס נקלעים למריבה פיזית שכתוצאה מכך אביו הורג אותו בטעות.
לאחר זמן מה, אבו, ללא זו, משתתף בחתונה של אחיו.
בינתיים זו מביאה את מיוזיק לבית יתומים, אך אינה מסוגלת להביא את עצמה להשאיר אותה שם.
הן מחליטות להצטרף לאבו בחתונה, שם חולקים זו ואבו נשיקה על הבמה, ומתכוננים לשיר.
מיוזיק קוטעת אותם ומתחילה לשיר בעצמה.
בהמשך מקבלת מיוזיק כלב תמיכה חדש שפליקס ביקש בשבילה לפני מותו.
לאורך הסרט מתרחשים בראשה של מיוזיק קטעים מוזיקליים המראים כיצד היא רואה את העולם.
קייט הדסון בתפקיד קאזו "זו" גמבל
מאדי זיגלר בתפקיד מיוזיק גמבל
לסלי אודום ג'וניור בתפקיד אבו אודום
מרי קיי פלייס בתפקיד מילי, סבתא של מיוזיק
ברנדון סו הו בתפקיד טאנר
בטו קלווילו בתפקיד פליקס צ'אנג
סלסט דן בתפקיד אמא של פליקס
וואנג לואיונג בתפקיד אבא של פליקס
קתי נג'ימי בתפקיד אמא של אוולין
הנרי רולינס בתפקיד השכן של אבו
פרבש צ'ינה בתפקיד מנהל חנות אלקטרוניקה
בלייר ויליאמסון בתפקיד בלייר ויליאמסון
הביצועים המוזיקליים ומבצעיהם מפורטים בכתוביות הסיום של הסרט.
פרסתאריךקטגוריהמועמדתוצאהפרס גלובוס הזהב28 בפברואר 2021הסרט הטוב ביותר - קומדיה או מוזיקלימיוזיקהשחקנית הטובה ביותר - סרט קומדיה או מוזיקליקייט הדסוןפרס פטל הזהב21 באפריל 2021הסרט הגרוע ביותרמיוזיקהבמאי הגרוע ביותרסיההשחקנית הגרועה ביותרקייט הדסוןשחקנית המשנה הגרועה ביותרמאדי זיגלר
כמה חודשים לפני שהסרט יצא לאקרנים, קיבלה סיה ביקורת על כך שליהקה את זיגלר (שאינה אוטיסטית בעצמה) כילדה אוטיסטית בסרט, כמו גם שהעירה כמה הערות שנויות במחלוקת על אוטיסטים לפני צאת הסרט.
בחודש פברואר 2021 הכירה סיה בביקורת על הסרט מצד חלק מחברי הקהילה האוטיסטית ופרסמה התנצלות בטוויטר.
בתגובה לביקורת על הצגה של ריסון פיזי שעלול להיות מסוכן, הודיעה סיה כי לפני הקרנת הסרט צפויה שקופית אזהרה, וכי הסצנות הקשורות לריסון יוסרו.
חדשות הBBC כתבו "עבור רבים בקהילה האוטיסטית, ההתנצלות של סיה נתפסת כמעט מדי ומאוחר מדי".
האינדפנדנט כתבו כי הצגת הריסון בסרט עלולה להיות מסוכן, מכיוון שאנשים נוירוטיפקלים עשויים לצפות בו ולחשוב שזה בסדר "למחוץ" אדם אוטיסט כשהוא חווה התמוטטות.
הדסון, כשהופיעה בתוכנית האירוח של ג'ימי קימל, התייחסה למצב ואמרה כי היא מאמינה כי "זו שיחה שחשוב לנהל - לא רק על [הסרט], אלא גם על ייצוג".
לפני המחלוקת, סיה חשפה כי מכון Child Mind העניק לגילומה של זיגלר לדמות של אוטיסט ציון של 100.
המועצה הלאומית לאוטיזם קשה, לעומת זאת, תיארה את תגובת הקהילה האוטיסטית כ"מתקפה על סיה בידי מיעוט קולני ובלתי-מושמע".
ג'יל אסצ'ר, נשיאת הארגון, הגנה על סיה וכתבה כי "פתיחה במסע צלב [על מנת לבטל אותה]" נגד סיה בגלל בחירת הליהוק אינה סבירה, וכי השיימינג הציבורי כלפיה הוא "טרגדיה לאמנויות ולקהילת האוטיזם".
הארגון פרסם גם מכתב של מעריץ אוטיסט שכותרתו "תודה על ייצוג ילדה עם אוטיזם קשה".
רשת הייצוג העצמי האוטיסטית (ASAN), יחד עם מוסדות נוספים פרסמו הודעה משותפת לעיתונות בה הכריזו כי צפייה בסצנות הסרט הכוללות ריסון פיזי הן מסוכנות, זאת לאחר ש"צוות הסרט [לא הצליח] להתייחס להמלצות להגנה על אוטיסטים", וכן קראו לסיה לבטל את הסרט.
ג'יין האריס, דוברת בעד ארגון הצדקה הלאומי האוטיסטי, אמרה כי הם "היו מודאגים מהרמיזה כי אדם אוטיסט לא יוכל להתמודד עם גילום תפקיד דמות ראשית אוטיסטית", והוסיפה "הרבה אוטיסטים יהיו מאוכזבים מ[החדשות על מועמדות בגלובוס הזהב] לאור המחלוקת".
תומכת האוטיזם הדנית נינה סקוב ג'נסן פתחה בעצומה שקראה לבטל את מועמדות הסרט לגלובוס הזהב, שקיבלה מעל 133,000 חתימות החל מ-3 במרץ 2021.
הסרט עורר ביקורת על דמותו של אובו המתוארת כ"כושי קסום", סטריאוטיפ גזעי המתייחס לסרטים שבהם קיימת דמות משנה שהוא אדם מקבוצת מיעוט אתנית אשר עוזר לגיבור לבן.
הסרט ספג גם ביקורת על כך שלכאורה הציג את זיגלר עם בלאקפייס במהלך הביצוע המוזיקלי של "Oh Body", כשחלק מהצופים מאמינים שזיגלר "נראתה מאופרת על מנת להפוך את עורה לכהה יותר."
מיוטיים (שם מדעי: Myotinae) הוא תת-משפחה של עטלפים ממשפחת הנשפוניים.
תת-משפחה זו הוגדרה ב-1942 בידי הזואולוג ג'ורג' הנרי המילטון טייט .
בתחילה היה בתת-המשפחה רק סוג אחד - נשפון (Myotis), אך בהמשך שויכו אליה מיני נשפונים נוספים שאינם שייכים לתת-המשפחה נשפונים, לרוב לאחר שהופרדו מהסוג הראשי.
עטלפים אלה קטני ממדים והם פעילי לילה מובהקים המשתמשים באקולוקציה.
הם נחים לרוב במערות רחבות וחללים אחרים ויוצאים בלילות בלהקות גדולות, העוזרות להם להתגונן מטורפים.
הם ציידי חרקים המסייעים להדברת מזיקים רבים.
עם זאת חלקם בסכנה עקב פעילות אנושית.
סוג: נשפון (Myotis) - כולל מעל 90 מינים.
סוג: Cistugo - כולל שני מינים.
סוג: Submyotodon - כולל שני מינים.
סוג ומין יחיד: נשפון דיסקתי (Eudiscopus denticulus)
מיומי מוריאמה (ביפנית: 森山 眞弓; 7 בנובמבר 1927 – 14 באוקטובר 2021) הייתה פוליטיקאית ועובדת ציבור יפנית.
היא כיהנה כחברת הפרלמנט של יפן וכשרה בממשלתה.
מוריאמה נולדה בטוקיו בשנת 1927, בת לעקרת בית ולאיש עסקים.
בשנת 1947 סיימה את לימודיה במחלקה לשפות זרות במכללת צודה (Tsuda).
בשנת 1950 קיבלה תואר ראשון במשפטים מאוניברסיטת טוקיו.
בשנים 1950 עד 1980 עבדה במשרד העבודה של ארצה.
בתפקידה הייתה פעילה למען מתן שוויון הזדמנויות בתעסוקה לנשים וגברים.
בשנת 1980 נבחרה מוריאמה, לראשונה מבין שלוש כהונות שלה בבית העליון של הפרלמנט של יפן, כנציגה של המפלגה הליברלית-דמוקרטית.
כיהנה כשנה בראש ועדת יחסי החוץ של הבית העליון של הפרלמנט.
בשנת 1989 מונתה לראש הסוכנות להגנת הסביבה של יפן וזמן קצר לאחר מכן למזכירת הקבינט של יפן בממשלתו של טושיקי קאיפו.
היא הייתה האישה הראשונה למלא תפקיד זה וכיהנה בו במשך 13 חודש עד להעברתה מתפקידה.
במשך שמונה חודשים (1992-1993) כיהנה כשרת החינוך בממשלתו של קיאיצ'י מיזאווה וגם בתפקיד זה הייתה האישה המכהנת הראשונה.
בשנת 1996 נבחרה לכהונה הראשונה שלה מבין ארבע בבית התחתון של הפרלמנט.
מאפריל 2001 ועד ספטמבר 2003 כיהנה כשרת המשפטים בממשלתו הראשונה של ג'וניצ'ירו קואיזומי.
בשנים 2007 עד 2013 כיהנה מוריאמה כנשיאת אוניברסיטת האקואו.
מוריאמה הייתה נשואה לחבר הפרלמנט קינג'י מוריאמה עד למותו.
בשנת 1991 פרסמה ספר בשם What I Saw in the Cabinet (בתרגום חופשי: "מה שאני ראיתי בקבינט")
מוריאמה מתה בטוקיו בשנת 2021, סמוך לפני יום הולדתה ה-94.
מיוחדת היא סדרת טלוויזיה ישראלית מסוגת דרמת נעורים אשר משודרת בערוץ כאן חינוכית החל מ-3 ביולי 2022.
הסדרה זכתה בפרס בינלאומי בפסטיבל "מיפקום" 2022 בקטגוריית ייצוג מוגבלויות בסדרה מתוסרטת הטובה ביותר.
ב-25 בדצמבר 2022 פורסם כי הסדרה תחודש לעונה שנייה.
ב-27 ביוני 2023 פורסם כי הסדרה נמכרה לטורקיה וכי תופק שם עיבוד מקומי לסדרה.
ב-14 בינואר 2024 פורסם כי העונה הראשונה של הסדרה משודרת בנטפליקס, והיא נמכרה לחברה זאת.
ב-11 ביוני 2024 פורסם הקדימון לעונה השנייה, והוכרז שהעונה השנייה תשודר ב-23 ביוני 2024.
הסדרה מספרת על שתי אחיות צעירות, מאיה ואלונה, מאזור עמק חפר.
מאיה היא יוטיוברית מצליחה שמתביישת באלונה, הנמצאת על הספקטרום האוטיסטי.
מאיה ובן זוגה, ירדן, הופכים לייצגנים של חברת האופנה והטיפוח אקסטרה.
ירדן דורס נערה בשם יולי בתאונת פגע וברח.
הוא עוזר ליולי להחלים בבית החולים בלי לגלות לה על מעורבותו בתאונה, והשניים מתאהבים.
במקביל, מאיה מתחילה להתאהב בעילי, מדריך השיט של אחותה אלונה בימיה.
אלונה מפרסמת ציורים באינטרנט, נער בשם אסף רואה אותם וחברו עומר דוחף אותו לנצל את ציוריה של אלונה כדי להרוויח כסף, בהתחלה אלונה מתאהבת בו אבל בהמשך היא עוזבת אותו ונענית לחיזוריו של מאור, ילד אוטיסט נוסף שנמצא איתה בימייה.
עילי מסתבך ברשת הברחת טלפונים ניידים לא חוקית.
מפעילי הרשת מנסים להרוג אותו לאחר שחטפוהו אך הוא ניצל בזכות הסיוע של מאיה וחניכיו בימיה.
משפחתה של יולי מגלה את זהותו של הדורס, ירדן, והיא מבקשת ממנו שינתק איתה קשר.
כתוצאה מכך מאיה וירדן מאבדים את עבודתם כפרזנטורים.
בסוף העונה מאיה ואלונה מתבשרות מהוריהן על מעבר לפלורידה למטרות עבודה, מאיה מתאכזבת מהמעבר כיוון שהיא לא רוצה לעזוב את חייה בארץ, היא מתכננת להישאר בארץ ללא משפחתה אך לבסוף משנה את דעתה.
במשך העונה השנייה מאיה ואלונה חוזרות לאחר שנת מגורים בפלורידה ומתקבלות לעונה השנייה של סדרה בשם "מעבר לקשת".
מאיה מקנאה באלונה על תפקידה הראשי וגם כועסת עליה, ואלונה התמימה בטוחה שגלי ארביב, מפורסמת שמשחקת בסדרה, היא חברתה הטובה ביותר, אלא שגלי בעצם לא אוהבת את אלונה ומתנהגת אליה בטוב רק כדי שלא ילך לה התפקיד הראשי בסדרה.
במקביל, עילי ומאיה מתרחקים יותר ויותר בעוד לבית של מאור (חבר של אלונה) ואביו מצטרפת חברתו החדשה של אביו, שבתחילה מאור לא אוהב אותה אך בהמשך מצליח להתחבר אליה.
במקביל, ה"ימיה" עם הזמן נעלמת, ומביאים שתי חוקרות לשם כדי להבין מה יש במים.
מתגלה כי יש יהלום צהוב ומסתורי אשר שווה הרבה מאוד כסף.
שני אנשים בשם איתמר וירין מנסים גם להשיג את היהלום כדי לקבל עליו כסף ולעזור לאביהם הנכה.
אך זה נחשב מעשה פלילי ולא חוקי.
תומר, עוד מפורסם שמשחק ב"מעבר לקשת", מתקרב למאיה ועוזר לה עם הסדרה בעוד מאיה רוצה לעשות הצגה במתנס העירוני על אירועי העונה הראשונה בסדרה.
תומר ואלונה עוזרים לה עם ההצגה.
במקביל, איתמר וירין מפלילים את עילי ועילי מסולק מה"ימיה" ועור ללילי ונעמי: שתי החוקרות.
איתמר מרגיש לא טוב בעוד ירין לוקח את עניין היהלום למצבי קיצון.
איתמר וירין מפלילים עוד פעם את עילי, מה שגורם לכולם להתרחק ממנו ולשוטרים לעצור אותו, למרות ששחררו אותו מוקדם מהרגיל והוא נכנס לאזהרת משטרה.
מאיה, שיר ומיכו מנסים לעזור לו בעוד ההצגה של מאיה, תומר ואלונה מתקדמת.
שיר ומיכו הופכים לזוג וגם לעובדי הפקה ב"מעבר לקשת".
המעשה של גלי מתגלה ואלונה יותר לא חברה שלה.
ירין מתעמת עם עילי, ועילי מתעלף, בעוד תוכנית לעצירת איתמר וירין מתחילה.
מיכו, שיר ומאיה מתאחדים, בעוד אודישן אחרון להצגה הנבחרת מתחילה ומאיה, תומר ואלונה מפסידים.
מאיה מוצאת את עילי ועוזרת לו להשתקם בעוד איתמר מרגיש כבר ממש רע ומזמין משטרה שיעצרו אותו ואת ירין, והם נכנסים לכלא.
מאיה מתקבלת למחזה נחשב בעוד עילי שב להיות מדריך ב"ימיה", ועילי חוזר אל מאיה ונפרד מנעמי.
מאיה דהן (בר מיניאלי) - יוטיוברית, חלק מחבורת גליץ' ובת זוגו (לשעבר) של ירדן.
היא וירדן ה"פאוור קאפל" של אקסטרה.
אחותה הגדולה של אלונה אבל מתביישת בזה.
ולאט לאט לומדת (בזכותו) לאהוב יותר את אלונה.
בסוף העונה הראשונה משפחתם של אלונה ומאיה חושפים בפניהם שהם טסים לשנה לפלורידה.
בעונה השנייה מתקבלת לסדרה "מעבר לקשת" יחד עם אלונה, והופכת לבת זוגו של עילי לאחר שחזרה מפלורידה.
במהלך העונה השנייה, היא ועילי מתרחקים ומחליטים להיפרד אך בסוף העונה השנייה הן חוזרים.
ירדן וייסברג (רועי רשף) (עונה 1) - בן זוגה לשעבר של מאיה, לומד טניס כדי לרצות את אביו על אף שהוא לא נהנה מכך.
דרס את יולי באופניים חשמליים וברח.
עוזר ליולי ומשקם אותה בבית החולים.
בעונה השנייה מסופר כי הוא מתגורר באילת ולכן עזב.
שיר (ליהי טולדנו) - הצלמת של חבורת גליץ' והחברה הכי טובה של מאיה.
בעונה הראשונה עובדת במסעדה של זוהר ודני ומתאהבת בעילי.
נוקמת במאיה מאחר שעילי דוחה אותה עבורה ומכיוון שלא הגיעה לשמח את אחיין שלה ביום הולדתו לאחר שהבטיחה כי תבוא.
לאחר מכן מתקנת את מעשיה.
בעונה השנייה היא ומיכו עורכי דיגיטל בהפקה של "מעבר לקשת", ושניהם יוצאים לדייט ואז הופכים לזוג למרות הקשיים הרבים שמתנסים בזוגיות.
מיכאל "מיכו" (אופק פסח) - העורך של חבורת גליץ'.
בעונה הראשונה יוצא לדייט עם מישהי בשם הילה חכים.
בעונה השנייה הוא ושיר עובדים בדיגיטל של הפקת "מעבר לקשת".
הוא ושיר הולכים לדייט והופכים לזוג למרות כל הקשיים.
אלונה דהן (אלה מלאכי) - נערה על הספקטרום האוטיסטי.
ציירת מוכשרת ונמצאת באותה קבוצה ב"ימיה" ביחד עם גידי, מאור וסיוון.
רצתה להיות חברה של אסף בגלל שהוא נוירוטיפיקל.
לאחר מכן מאור מזמינה לדייט.
בסוף העונה הראשונה טסה עם משפחתה לפלורידה למשך שנה.
בעונה השנייה, לאחר שחזרה, מתקבלת יחד עם מאיה לסדרה "מעבר לקשת" וחוזרת להיות בת זוגו של מאור.
מאור (שחר קפילי) - נער על הספקטרום האוטיסטי, אוהב משחקי מילים ובדיחות.
נמצא באותה קבוצה ב"ימיה" ביחד עם אלונה, גידי וסיוון.
מאוהב באלונה ובהמשך הופך להיות בן זוגה.
גידי (פלא רז) - נער על הספקטרום האוטיסטי.
נמצא באותה קבוצה ב"ימיה" ביחד עם מאור, סיוון ואלונה.
סיוון (יעל ליפשיץ) - נערה עם תסמונת דאון.
החברה הכי טובה של אלונה.
נמצאת באותה קבוצה ב"ימיה" ביחד עם אלונה, מאור וגידי.
עילי (תום אמסלם) - אחיו הגדול של גידי.
עובד ב"ימיה" כמדריך לקבוצה של גידי, מאור, סיוון ואלונה.
עובד בבקרים במשלוחי דגים בשביל זוהר כדי לחסוך כסף עבור רישום אחיו גידי לבית ספר פרטי ויקר.
מגלה שהוא הסתבך עם זוהר ולא משלמים לו יותר על עבודתו.
מאוהב במאיה ובסוף העונה הראשונה הם הופכים להיות זוג.
בעונה השנייה פוטר מההדרכה עקב " חוסר האחריות" שעשה במהלך ההפלגה עם החניכים.
ולכן מתחיל לעבוד עם נעמי ולילי.
במשך העונה הוא ומאיה מתרחקים ומחליטים להיפרד.
בסוף העונה השנייה חוזר אל מאיה.
איתמר (דין גרבר) (עונה 2) - מדריך החניכים בעונה השנייה.
רוצה כסף כדי לעזור לאביהם הנכה ובעקבות זאת מחליט בדרך מעקב אחר עילי ורמיית עילי, לילי ונעמי, לחפש ולמצוא עתיקות מהים ולקבל עליהם כסף.
נעצר לאחר שהסגיר עצמו ואת ירין בידי המשטרה והודה במעשיהם.
ירין (עומר שמשוני) (עונה 2) - אחיו של איתמר ורוצה כסף כדי לעזור לאביהם הנכה ובעקבות זאת מחליט בדרך מעקב אחר עילי ורמיית עילי, לילי ונעמי, לחפש ולמצוא עתיקות מהים ולקבל עליהם כסף.
לילי (נטלי עטייה) (עונה 2) - ארכאולוגית ימית שמגיעה לימייה על מנת לבצע מחקר וחיפוש אחר ממצאים ארכאולוגיים ובראשם יהלום אבוד ויקר ערך.
נעמי (אורנית אדרי) (עונה 2) - עוסקת בארכאולוגיה ימית ומשמשת כיד ימינה של אימה במלאכת חיפוש היהלום.
במהלך העונה נראה כי היא מאוהבת בעילי אך בגלל חוסר אמונתה בו לאחר הפללתו כגונב היהלום הוא חוזר אל מאיה.
יולי ארבל (נועה אסטנג'לוב) (עונה 1) - שחקנית כדורסל.
ירדן דרס אותה באופניים חשמליים וברח, הפכה לנכה באופן זמני בעקבות התאונה.
מנסה לגלות ביחד עם נועה מי הדורס שלה בזמן שירדן מבקר אותה בבית החולים ועוזר לה בשיקום בתור מי שמצא אותה לאחר התאונה.
כשהיא מגלה שירדן דרס אותה היא נפרדת ממנו.
נועה ארבל (דנה לב) (עונה 1) - אחותה הגדולה של יולי.
מנסה לגלות ביחד עם יולי מי הדורס של יולי.
גילתה שירדן דרס את יולי וחפשה את הפרשייה לתקשורת.
אורלי דהן (רננה רז) - אימן של מאיה ואלונה.
זקוקה לקביים מהפרק הראשון אחרי שנקעה את הרגל, עד שטסה עם מאיה ואלונה לפלורידה כדי לפגוש את אביהן.
שי דהן (יונתן עוזיאל) (עונה 1) - אביהן של מאיה ואלונה.
אסף (טל דניאל) (עונה 1) - נער שיצר קשר עם אלונה לגבי הציורים שלה.
ובהמשך ניצל אותה לצייר לו כי הוא רצה למכור את הציורים שלה לחבריו.
עמית (אלעד חיון) (אורח בעונה 1) - טניסאי חרוץ והיריב של ירדן לטניס.
עומר (אמיר בנאי) (אורח בעונה 1) - חברו של אסף.
דוחף את אסף לנצל את אלונה בשביל כסף.
ינאי (אלעד אטרקצ'י) (אורח בעונה 1) - סוכן של חברה בשם "האשטאג".
נפגש עם חבורת גליץ' כדי לראות אם הם מתאימים ל"האשטאג".
זוהר (עדי אלון) (עונה 1) - בעל מסעדה שקרובה לימיה.
הוא ודני משתמשים בעילי כדי לעשות משלוחים של טלפונים גנובים ומשלוח דגים כדי לסגור חוב אצל מאפיונרים.
נעלם בעונה השנייה מכיוון שהמסעדה שלו נסגרה.
דני (אלון חמאווי) (עונה 1) - עובד עם זוהר במסעדה, והם משתמשים בעילי כדי לעשות משלוחים של טלפונים גנובים ומשלוח דגים כדי לסגור חוב אצל מאפיונרים.
רוני (אברהם שלום לוי) (אורח בעונה 1) - מאפיונר שזוהר ודני חייבים לו כסף.
נעצר לאחר שחטף את עילי.
יגאל - (דניאל סוויסה) (אורח בעונה 1) - מאפיונר שזוהר ודני חייבים לו כסף.
טלי וייסברג (ענת הראל) (אורחת בעונה 1) - אמו של ירדן ואשתו של עמוס.
עמוס וייסברג (עודד לאופולד) (אורח בעונה 1) - אביו של ירדן ובעלה של טלי.
בעברו היה אלוף טניס ודוחף את ירדן להיות טניסאי.
שגיב מיכאלי (גל שלהב אהרונוביץ') (אורח בעונה 1) - לומד עם חבורת גליץ' בשכבה, ירדן מכר לו את האופניים החשמליות שלו אחרי התאונה.
הוא מנצל את זה וסוחט את ירדן.
אביבית (שיר אברמוב) (אורחת בעונה 1) - עובדת במשרד אקסטרה.
גלי ארביב (ליה נגה) (עונה 2) שחקנית מפורסמת שמשחקת בסדרה "מעבר לקשת" שמתחברת שם עם אלונה כדי להצליח על חשבונה.
לאורך הסדרה מתועד, היחס הרעיל לאלונה מצד גלי, במצלמות של מגזין הילדים והנוער "בידור הלילה".
תומר קידר (יפתח סמוכה) (עונה 2) סטנדאפיסט, שחקן בסדרה "מעבר לקשת" שמאיה ואלונה משחקות, הוא ומאיה מתחברים בצילומים והופכים לחברים טובים.
עידן (מוקי) (עונה 2) - אבא של מאור.
מיוזיק ויק הוא מגזין מוזיקה מקוון בריטי, המתפרסם מדי חודש בבריטניה.
חברת המדיה הבריטית, Future plc , אחראית על פרסום המגזין.
המגזין נוסד ב-1959, כרקורד ריטיילר (Record Retailer), והושק מחדש כמיוזיק ויק ב-18 במרץ 1972. ב-17 בינואר 1981, שונה שמו של המגזין למיוזיק & וידאו ויק (Music & Video Week).
המגזין מוזג עם מגזין המוזיקה רקורד ביסנס (Record Business) בפברואר 1983. בהמשך השנה, הושק המגזין וידאו ויק (Video Week), ושמו של המגזין חזר להיות מיוזיק ויק.
מאז אפריל 1991, המגזין מפרסם מצעדי מוזיקה.
בשנת 2003, הושק אתר אינטרנט למגזין.
באתר האינטרנט ניתן למצוא אקטואליה, רישומי הוצאות מוזיקליות בבריטניה, וכן מצעדי המוזיקה של המגזין.
ביוני 2011, המגזין נמכר ל-Intent Media, תמורת 2.4 מיליון לירה שטרלינג..
עם זאת, Intent Media לא הופיע כמוציא לאור של המגזין עד לגיליון 30 ביולי 2011. במהדורה הראשונה של המגזין, דווח כי המגזין יתפרסם מדי יום חמישי, ולא יום שני.
Intent Media נמכרה לחברת המדיה NewBay Media ב-2012. NewBay Media נמכרה לחברת המדיה הבריטית, Future plc ב-2018. מאז מרץ 2021, המגזין מתפרסם מדי חודש.
המגזין מפרסם את 75 הגדולים במצעד הסינגלים הבריטי ומצעד האלבומים הבריטי.
בתחילת שנות ה-90 של המאה ה-20, המגזין פרסם את Top of the Pops.
כמו כן, הוא מפרסם את המצעד המוזיקה של Absolute Radio 80s , ומצעד אלבומי הוויניל.
יתרה מזאת, המגזין מפרסם את מצעד 20 השירים האמריקאיים, מצעד 20 השירים הקלאסיים, מצעד 20 שירי ה-R&B, מצעד 20 שירי הג'אז, מצעד 20 שירי הקאנטרי, מצעד 20 שירי הדאנס, מצעד 20 שירי הפולק ומצעד 20 שירי הרוק & מטאל.
בעבר, הוא פרסם גם את מצעד 75 האמנים המובילים, מצעד 20 שירי המוזיקה הדיגיטליים, מצעד 20 הרינגטונים, מצעד 20 אלבומי האוסף המובילים, מצעד 50 שירי הרדיו איירפליי ומצעד 40 שירי הטלוויזיה איירפליי.
כמו כן, המגזין פרסם את מצעד 40 שירי הקלאב, מצעד 40 שירי הפופ המסחריים ומצעד 30 השירים האורבניים.
מיומנות מוטורית (או מיומנות תנועתית) היא פונקציה הכוללת תנועות של שרירי הגוף כדי לבצע משימה מסוימת.
משימות אלו כוללות הליכה, ריצה, תפיסת חפצים או כתיבה.
על מנת לבצע מיומנויות אלו, מערכת העצבים, השרירים והמוח צריכים לעבוד יחד.
מטרת המיומנות המוטורית היא לייעל את היכולת לבצע את המטלה בהצלחה, בדיוק ולהפחית את צריכת האנרגיה הנדרשת לביצוע.
תרגול מתמשך של מיומנות מוטורית ספציפית יכול להוביל לשיפור בביצועים, מה שמוביל ללמידה מוטורית.
למידה מוטורית היא שינוי קבוע יחסית ביכולת לבצע מיומנות כתוצאה מתרגול או ניסיון מתמשכים.
מיומנות תנועה בסיסית היא יכולת מפותחת להניע את הגוף בדרכים מתואמות כדי להשיג ביצועים עקביים במשימות פיזיות תובעניות, כגון אלו הנמצאות בספורט, לחימה או פעילויות כגון החלקה על הקרח, סקייטבורד, שייט קיאקים או רכיבה על סוסים.
מיומנויות תנועה בדרך כלל מדגישות יציבוּת, איזון ותיאום בין השרירים.
ברוב האימונים הגופניים, פיתוח שרירי הליבה הוא מוקד מרכזי.
בהקשר הספורטיבי, מיומנויות תנועה בסיסיות נשענות על פיזיולוגיה אנושית ופסיכולוגיה של הספורט.
מיומנויות מוטוריות הן תנועות ופעולות של השרירים.
ישנן שתי קבוצות עיקריות של מיומנויות מוטוריות:
מוטוריקה גסה – דורשת שימוש בקבוצות שרירים גדולות ברגליים, בפלג הגוף העליון ובזרועות כדי לבצע משימות כגון הליכה, שיווי משקל וזחילה.
המיומנות הנדרשת בדרך כלל קשורה למשימות רציפות.
חלק ניכר מהתפתחותן של מיומנויות אלו מתרחש במהלך הילדות המוקדמת.
אנו משתמשים במיומנויות המוטוריקה הגסה שלנו על בסיס יומיומי מבלי להשקיע בהן מחשבה או מאמץ רבים.
רמת הביצועים של המוטוריקה הגסה נשארת ללא שינוי לאחר תקופות של חוסר שימוש.
ניתן לחלק את המוטוריקה הגסה לשתי תת-קבוצות: מיומנויות תנועה, כגון ריצה, קפיצה, החלקה ושחייה; ומיומנויות שליטה בעצמים כגון זריקה, תפיסה, כדרור ובעיטות.
מוטוריקה עדינה – דורשת שימוש בקבוצות שרירים קטנות יותר כדי לבצע תנועות יותר ממוקדות.
שרירים אלה כוללים את אלה הנמצאים בפרקי הידיים, בידיים, באצבעות, בכפות הרגליים ובבהונות הרגליים.
משימות אלה הן מדויקות באופיין, וכוללות נגינה בפסנתר, קשירת שרוכי נעליים, צחצוח שיניים, כתיבה ושימוש בחוט דנטלי.
חלק ממיומנויות המוטוריקה העדינה עשויות להפגע אם לא נעשה בהן שימוש לאורך זמן.
משימות נפרדות כמו החלפת הילוכים ברכב, אחיזת חפץ או הדלקת גפרור, דורשות בדרך כלל יותר מיומנות מוטורית עדינה מאשר מיומנויות מוטוריקה גסה.
שני סוגי המוטוריקה, גסה ועדינה, עלולות להיחלש או להיפגע כתוצאה מפציעה, מחלה, שבץ מוחי, עיוותים מולדים (שינוי חריג בגודל או בצורה של איבר גוף בלידה), שיתוק מוחין ולקויי התפתחות.
בעיות במוח, בחוט השדרה, בעצבים היקפיים, בשרירים או במפרקים יכולות גם הן להשפיע על מיומנויות מוטוריות אלו ולהפחית את השליטה עליהן.
מיומנויות מוטוריות מתפתחות בחלקים שונים של הגוף על פי שלושה עקרונות:
צפלוקאודלי (Cephalocaudal) – העיקרון לפיו התפתחות מתרחשת מהראש לזנב.
לדוגמה, תינוקות לומדים תחילה להרים את ראשם בכוחות עצמם, לאחר מכן לשבת בעצמם, ואז לשבת לבד.
לאחר מכן הם לומדים לגלוש, לזחול, להתרומם ואז ללכת.
פרוקסימודיסטלי (Proximodistal) – העיקרון לפיו תנועת הגפיים הקרובות יותר לגוף מתפתחת לפני החלקים הרחוקים יותר.
לדוגמה, תינוק לומד לשלוט בזרועו העליונה לפני ידיו ואצבעותיו.
תנועות עדינות של האצבעות הן האחרונות שמתפתחות בגוף.
מכוללים לספציפיים – דפוס שבו מתפתחות תנועות שרירים גדולות יותר לפני תנועות עדינות יותר.
לדוגמה, ילד יעבור מיכולת להרים רק חפצים גדולים, ליכולת להרים חפץ קטן, בין האגודל לאצבעות.
התנועות המוקדמות יותר כוללות קבוצות שרירים גדולות יותר, אך ככל שהילד גדל, תנועות עדינות יותר מתאפשרות וניתן לבצע משימות ספציפיות.
דוגמה לכך תהיה ילד צעיר הלומד לאחוז בעיפרון.
אצל ילדים, תקופה קריטית להתפתחות מיומנויות מוטוריות היא שנות הגן (גילאי 3–5), שכן המבנה הנוירו-אנטומי הבסיסי מראה התפתחות, פירוט ומיאלינציה (עיבוי שכבות המיאלין) משמעותיים במהלך תקופה זו.
גורמים רבים תורמים לקצב שבו ילדים מפתחים את מיומנויותיהם המוטוריות.
אלא אם כן הם סובלים ממוגבלות חמורה, ילדים צפויים לפתח מגוון רחב של יכולות תנועה בסיסיות ומיומנויות מוטוריות בסביבות גיל מסוים.
התפתחות מוטורית מתקדמת בשבעה שלבים לאורך חייו של אדם: רפלקסיבי, ראשוני, בסיסי, מיומנות ספורטיבית, צמיחה ועידון, ביצועי שיא ורגרסיה.
ההתפתחות קשורה לגיל אך אינה תלויה בגיל.
בנוגע לגיל, נראה כי התפתחויות אופייניות צפויות להשיג מיומנויות מוטוריות גסות המשמשות לשליטה יציבתית וניידות אנכית עד גיל 5.
ישנם שישה היבטים של התפתחות מוטורית:
איכותיים – שינויים בתהליכי תנועה הגורמים לשינויים בתוצאות התנועה.
סדרתיים – תבניות תנועתיות שמגיעות זו אחר זו.
מצטברים – תבניות תנועתיות שמתבססות על קודמותיהן.
כיווניים – צפלוקאודליים או פרוקסימודיסטליים (ר' מעלה)
רב גורמיים – השפעה על מספר גורמים בו זמנית
אינדיבידואלים – תהליכים המשתנים בין אדם לאדם
גדילה – גדילה בגודל הגוף או חלקיו ככל שהפרט מתקדם לעבר בגרות (שינויים מבניים כמותיים)
התבגרות – מתייחסת לשינויים איכותיים המאפשרים לפרט להתקדם לרמות תפקוד גבוהות יותר; היא בעיקרה מולדת.
ניסיון או למידה – מתייחס לגורמים בסביבה שיכולים לשנות או לתקן את מראהם של מאפיינים התפתחותיים שונים במהלך תהליך הלמידה.
הסתגלות – מתייחסת ליחסי הגומלין המורכבים או האינטראקציה בין כוחות בתוך הפרט (טבע) לבין הסביבה (טיפוח)
לחץ ועוררות – לחץ וחרדה הם תוצאה של חוסר איזון בין דרישת המשימה ליכולת של הפרט.
בהקשר זה, עוררות מגדירה את כמות העניין במיומנות.
רמת הביצוע האופטימלית היא לחץ או עוררות מתונים.
עייפות – הידרדרות בביצועים כאשר משימה מלחיצה נמשכת זמן רב, בדומה לעייפות השרירית שחווים בעת פעילות גופנית מהירה או לאורך תקופה ארוכה.
עייפות משפיעה על אדם בדרכים רבות, בהם שינויים תפיסתיים, כמו ירידה בחדות הראייה או בעוררות, האטה בביצועים (עלייה בזמני תגובה או או ירידה במהירות תנועה, ריבוי טעויות) וחוסר ארגון או סדר בביצועים.
מחקרים מראים כי עייפות מפריעה ללמידה של מיומנויות מוטוריות חדשות.
ערנות – היכולת לשמור על קשב לאורך זמן ולהגיב כראוי לגירויים רלוונטיים.
כאשר הערנות יורדת או אובדת, ישנה עלייה בזמן התגובה לגירויים ובכמות ההצלחות בתגובה לגירוי.
מגדר – מגדר משחק תפקיד חשוב בהתפתחות הילד.
בנות נוטות יותר לבצע מיומנויות מוטוריות חזותיות עדינות במצב נייח, בעוד שבנים מתאמנים בעיקר במיומנויות של מניפולציה של חפצים.
במחקר על התפתחות מוטורית בילדים בגיל הגן, בנות נטו יותר לבצע מיומנויות כגון דילוג, קפיצה או מיומנויות תוך שימוש בידיים בלבד.
בנים נצפו מבצעים מיומנויות גסה כגון בעיטה או זריקת כדור או הנפת מחבט.
למידה מוטורית היא שינוי, הנובע מתרגול.
לעיתים קרובות היא כרוכה בשיפור הדיוק של תנועות פשוטות ומורכבות כאחד, ככל שהסביבה משתנה.
למידה מוטורית היא מיומנות קבועה יחסית, שכן היכולת להגיב כראוי נרכשת ונשמרת.
שלבי הלמידה המוטורית הם השלב הקוגניטיבי, השלב האסוציאטיבי והשלב האוטונומי.
שלב קוגניטיבי: כאשר הפרט מתחיל במשימה חדשה, תהליך החשיבה הראשוני מתחיל בשאלה "מה צריך לעשות?" – נדרשת פעילות קוגניטיבית ניכרת כדי שהלומד יוכל לקבוע אסטרטגיות מתאימות שישקפו כראוי את המטרה הרצויה.
אסטרטגיות טובות נשמרות ואסטרטגיות לא יעילות ננטשות.
הביצועים משתפרים משמעותית תוך זמן קצר.
שלב אסוציאטיבי: כאשר הלומד קבע את הדרך היעילה ביותר לבצע את המשימה ומתחיל לבצע התאמות עדינות בביצועים.
השיפורים הם הדרגתיים יותר והתנועות הופכות עקביות יותר.
שלב זה יכול להימשך זמן רב.
המיומנויות בשלב זה הן שוטפות, יעילות ונעימות מבחינה אסתטית.
שלב אוטונומי או אוטומטי: שלב זה עשוי להימשך מספר חודשים עד שנים עד להגעה.
השלב מכונה "אוטונומי" מכיוון שהמבצע יכול כעת להשלים את המשימה "באופן אוטומטי" מבלי שיצטרך לשים לב לביצועה.
דוגמאות לכך כוללות הליכה ודיבור או קריאת תווים תוך כדי ביצוע חשבון פשוט.
רכישת מיומנויות מוטוריות הוגדרה זה מכבר בקהילה המדעית כצורה עתירת אנרגיה של למידה מבוססת גירוי-תגובה (SR) שמובילה לשינויים עצביים חזקים.
בשנת 1898, אדוארד ת'ורנדייק הציע את חוק התוצאה, הקובע כי הקשר בין פעולה מסוימת לבין תנאי הסביבה מתחזק כאשר הפעולה מלווה בתוצאה מספקת.
לדוגמה, אם תינוק מזיז את ידו הימנית ורגלו השמאלית בדיוק בצורה הנכונה, הוא יכול לבצע תנועת זחילה, ובכך לייצר את התוצאה המספקת של הגברת הניידות שלו.
בגלל התוצאה המספקת, הקשר בין עמידה על ארבע לבין תנועות זרועות ורגליים ספציפיות אלו מתחזק.
יתר על כן, תוצאה לא מספקת מחלישה את הקשר בין הגירוי לתגובה.
לדוגמה, כאשר פעוט מכווץ שרירים מסוימים, וכתוצאה מכך נפילתו כואבת, הילד יפחית את הקשר בין התכווצויות שרירים אלו לבין התנאי הסביבתי של עמידה על שתי רגליים.
במהלך תהליך הלמידה של מיומנות מוטורית (כמו בשאר תהליכי הלמידה הטבעיים), משוב הוא התגובה החיובית או השלילית שאומרת ללומד עד כמה המשימה הושלמה.
משוב אינהרנטי: לאחר השלמת המיומנות, משוב אינהרנטי הוא המידע החושי שאומר ללומד עד כמה המשימה הושלמה.
שחקן כדורסל יציין שהוא עשה טעות כאשר הכדור מחטיא את החישוק, או רוכב אופניים שאופניו נפלו.
משוב רבוד: בניגוד למשוב מובנה, משוב רבוד הוא מידע שמשלים או "משפר" את המשוב המובנה.
לדוגמה, כאשר אדם נוהג במהירות גבוהה ממהירות מותרת ונעצר על ידי המשטרה.
אף על פי שהמכונית לא גרמה נזק, השוטרת נותנת משוב רבוד לנהג על מנת שיוכל לנהוג בצורה בטוחה יותר.
דוגמה נוספת היא ציון במבחן.
משוב רבוד מקטין את משך הזמן הנדרש לשליטה במיומנות המוטורית ומגביר את רמת הביצועים של התלמיד הפוטנציאלי.
העברת מיומנויות מוטוריות: הרווח או האובדן ביכולת לבצע משימה אחת כתוצאה מתרגול וניסיון במשימה אחרת.
דוגמה לכך היא השוואה בין מיומנות ראשונית של שחקן טניס לבין מי שאינו שחקן טניס בעת משחק טניס שולחן בפעם הראשונה.
דוגמה להעברה שלילית היא אם לוקח זמן רב יותר לקלדן להסתגל לאות אקראית במקלדת בהשוואה לקלדן חדש.
שימור: רמת הביצועים של מיומנות מסוימת לאחר תקופה של חוסר שימוש.
סוג המשימה יכול להשפיע על מידת שמירה על המיומנות המוטורית לאחר תקופה של חוסר שימוש:
משימות רציפות – פעילויות כמו שחייה, רכיבה על אופניים או ריצה; רמת הביצועים נשמרת גם לאחר שנים של חוסר שימוש.
משימות נפרדות – כלי נגינה, משחק וידאו או ספורט; רמת הביצועים יורדת משמעותית אך תהיה טובה יותר מאשר אצל לומד חדש.
הקשר בין שתי המשימות הוא שמשימות רציפות בדרך כלל משתמשות במוטוריקה גסה ומשימות נפרדות משתמשות במוטוריקה עדינה.
האזור באונה המצחית האחראי בעיקר על מיומנויות מוטוריות ידוע כקליפת המוח המוטורית.
אזור זה כולל את קליפת המוח המוטורית הראשונית, את האזור המוטורי המשלים ואת קליפת המוח הקדם-מוטורית.
קליפת המוח המוטורית הראשונית ממוקמת בגירוס הקדם-מרכזי ולעיתים קרובות מתוארת כהומונקולוס מוטורי.
על ידי גירוי אזורים מסוימים ברצועה המוטורית ותצפית היכן הייתה לכך השפעה, פנפילד ורסמוסן הצליחו למפות את ההומונקולוס המוטורי.
אזורים בגוף שיש להם תנועות מורכבות, כמו הידיים, מקבלים ייצוג גדול יותר בהומונקולוס המוטורי.
האזור המוטורי המשלים, הנמצא ממש לפני קליפת המוח המוטורית הראשונית, מעורב ביציבות והתאמה יציבתית וכן בתיאום רצפי תנועה.
קליפת המוח הקדם-מוטורית, הנמצאת ממש מתחת לאזור המוטורי המשלים, משלבת מידע חושי מהקליפת המוח הקודקודית האחורית, מעורבת בתכנון תנועה מונחה חושי ומתחילה בתכנות התנועה.
הגרעינים הבסיסיים הם אזור במוח שבו ניכרים הבדלים מגדריים בפיזיולוגיה של המוח.
הגרעינים הבסיסיים הם קבוצת גרעינים במוח האחראים על מגוון תפקודים, חלקם כוללים תנועה.
הגלובוס פלידוס והפוטמן הם שני גרעינים של הגרעינים הבסיסיים, שניהם מעורבים במיומנויות מוטוריות.
הגלובוס פלידוס מעורב בתנועה מוטורית רצונית, בעוד שהפוטמן מעורב בלמידה מוטורית.
גם לאחר התחשבות בנפח הטבעי הגדול יותר של המוח הגברי, נמצא כי לגברים יש נפח גדול יותר של הגלובוס פלידוס והפוטמן בהשוואה לנשים.
המוח הקטן הוא אזור נוסף במוח החשוב למיומנויות מוטוריות.
המוח הקטן שולט על מוטוריקה עדינה וכן על שיווי משקל וקואורדינציה.
אף על פי שנשים נוטות להיות בעלות מוטוריקה עדינה טובה יותר, למוח הקטן יש נפח גדול יותר אצל גברים מאשר אצל נשים, גם לאחר תיקון לעובדה שלגברים יש באופן טבעי נפח מוח גדול יותר.
הורמונים הם גורם נוסף התורם להבדלים בין המינים במיומנות מוטורית.
לדוגמה, נשים מצליחות טוב יותר במשימות מיומנות ידנית בתקופות של רמות גבוהות של אסטרדיול ופרוגסטרון, בניגוד לזמנים של רמות נמוכות של הורמונים אלה, למשל במהלך הווסת.
יש המשתמשים בנקודת מבט אבולוציונית כדי להסביר כיצד ייתכן שהתפתחו הבדלים מגדריים במיומנויות מוטוריות, אם כי גישה זו שנויה במחלוקת.
לדוגמה, הוצע שגברים היו הציידים וסיפקו מזון למשפחה, בעוד שנשים נשארו בבית וטיפלו בילדים ועשו עבודות בית.
חלק מהתיאוריות על התפתחות האדם מצביעות על כך שמשימותיהם של גברים כללו מיומנויות מוטוריות גסה כמו מרדף אחר טרף, זריקת חניתות ולחימה.
נשים, לעומת זאת, השתמשו ביותר במוטוריקה העדינה שלהן כדי לטפל בכלים ביתיים ולבצע משימות אחרות שדרשו שליטה מוטורית עדינה.
מיוזיק בנק (בקוריאנית: 뮤직뱅크) היא תוכנית מוזיקה דרום קוריאנית המשודרת בכל יום שישי בשעה 17:15 לפי השעון המקומי.
החל מ־2015 התוכנית משודרת ביותר ממאה מדינות, דרך האתר של הרשת - KBS World.
התוכנית גם מארגנת ומשדרת הופעות חיות, באירוע שנקרא Music Bank World Tour.
שידורי התוכנית החלו ב-16 ביוני 1998. בתחילה התוכנית שידרה את עשרת השירים המובילים לאותו שבוע.
ב-2001 עברה לשידור שירים לפי בקשת הקהל.
בשנת 2005, התוכנית עברה משידור חי לשידור מוקלט ובספטמבר 2007 חזרה לפורמט של הופעות חיות.
ביוני 2008 אורך התוכנית התרחב לכ-70 דקות, ובנובמבר 2008 ל-80 דקות.
ב-27 באוגוסט 2010 התוכנית החלה בשידור גלובלי לכ-54 מדינות ברחבי העולם באמצעות האתר KBS World, כולל אפשרויות לאינטראקציות עם הצופים באמצעות טוויטר.
באוגוסט 2012 רשת הכבלים האסיאתית האמריקאית Myx TV החלה לשדר את התוכנית בגרסה מדובבת לאנגלית.
מ-4 באוקטובר 2024, התוכנית מונחית על ידי הזמרת פארק מין-ג'ו מהלהקה אייליט, והשחקן מון סאנג-מין.
K-Chart הוא המצעד הרשמי של התוכנית.
הדירוג מתבסס על מצעדי מוזיקה דיגיטלית (60%), מכירות אלבומים (5%), השידור ברשת של התוכנית- KBS (20%), על מצעדים מבוססי הצבעה ברשת (10%), ועל מצעדים מבוססי רשתות חברתיות (5%).
השיר שמגיע למקום הראשון נחשב לשיר הזוכה במצעד ומקבל פרס.
במהלך השבוע האחרון של דצמבר, מוענק הפרס Music Bank 1st Place לשיר הפופולרי ביותר במשך השנה.
בשונה מתוכניות אחרות אמנים יכולים לזכות במספר בלתי מוגבל של פרסים על אותו שיר.
החל מ-6 בינואר 2023, המצעד עבר להתבסס על המצעד של גאון, במקום המצעד הקודם - Hanteo.
מיומנו של ישראלי שפוי הוא מופע יחיד סאטירי המבוסס על הספר "תוגת הישראליות" מאת דורון רוזנבלום, ועובד לבמה על ידי יוסי בנאי ובכיכובו.
המופע ממוסגר בתור תרגיל טיפולי בהצעתו של הפסיכולוג של בנאי לאחר שלקה ב"תוגת הישראליות", בטענה שייטב לו אילו ידבר על הפחדים והחששות שלו.
בנאי מגולל בפני הקהל את דעותיו על אירועי השעה וכן משתף אותם בסיפורים מחייו, המייצגים אמירות סאטיריות על החברה והמצב הישראלי.
המחזה הועלה לראשונה בתיאטרון בית ליסין ב-7 בדצמבר 2001, בעת האינתיפאדה השנייה, ואף מתייחס אליה במוצהר.
שנה לאחר מכן, המחזה תועד על ידי טלעד ושודר בערוץ 2.
המחלה - מבוא למופע, בו בנאי מסביר לקהל כי הוא מעלה את המופע בעצת הפסיכולוג שלו.
הוא מתאר כיצד הוא סבל מתסמינים משונים במשך שנים רבות, עד שאובחן סופית ב"תוגת הישראליות - אהבת מולדת בלתי רציונלית ומזוכיזם פרמננטי", ולמרות זאת הוא מתעקש לקרוא לעצמו "ישראלי שפוי".
שלום בר קיימא - בנאי מונה ערים ויישובים שלדעתו הם חסרי חשיבות ומוכן לוותר עליהם תמורת "שלום בר קיימא", אך מהר מאוד הוא מוצא עצמו מוותר על עוד ועוד שטחים, עד לרמת הרחוב והבניין.
בסופו של דבר בנאי נכנע ומוותר על כל המדינה, חוץ מעל הנסיעות לחו"ל והדיוטי פרי.
ההתבטאות - מערכון המבקר את התקשורת בעזרת אמרה אומללה של סגן שר נידח שאמר ש"לא ייתכן שיסתמו לו את הפה כמו במשטר הנאצי".
בנאי מתאר כיצד האמרה חוזרת על עצמה בכל מדיום תקשורתי, שעה אחר שעה, עד שסגן השר מתנצל וכולם מחכים "להתבטאות של מחר".
סופר-פארם - בנאי מגולל את חווית הקנייה המייאשת שלו בסניף "סופר-פארם".
כל שרצה היה לקנות אקמול פשוט, אך במהרה דעתו מוסחת על ידי מגוון המוצרים החדישים, מבצעי מועדון וצוות אדיש, שרק רוצה שיקנה שמנים וסבונים.
שדרוגים - מערכון המבקר את השבחים המוגזמים המוערפים על אנשים שעשו את המינימום הנדרש מהם, ועל ה"שדרוגים" שנותנים לעצמם בעלי מקצוע ללא סיבה הגיונית, ובלי התקדמות אמיתית.
מסעדת "קיקיאקי" - בנאי מספר כיצד ניסה לברוח מעט מהמצב על ידי אכילה במסעדה אופנתית חדשה בתל אביב, ונתקל במקום זאת בתנאים הזויים ובשאלות חוזרות ונשנות על פיגועים מעובדי המסעדה.
תנו לצה"ל לנצח - בנאי מתאר שיחה שערך עם חברו קרופניק, בה החבר הביע את תסכולו מכך שצה"ל לא המשיך וכבש את מדינות ערב במלחמת ששת הימים.
קרופניק מזלזל בכוחן של מדינות העולם ומתאר איך ישראל הייתה כובשת את העולם כולו אילו היו "נותנים לצה"ל לנצח".
חלום שוודי - בנאי מספר שחלם על חיים חלופיים, בהם הוא שוודי יפה תואר שעובד באו"ם.
אט אט הוא מגלה שהחיים בשוודיה חסרי חשיבות, ריגושים או טעם, ומייחל לחזור חזרה לחייו בארץ.
שש בערב - סצנת הסיום הדרמטית של המופע.
בנאי מתענג על שעת הערב המוקדמת, ומתאר בפיוטיות כיצד היא השעה היחידה ביום בה קיימים שקט ושגרה, "כאילו יש חיים ישראלים נורמלים".
בנאי מאיץ בקהל לאחוז ולהתענג על השעה הזו כמה שיותר, כי "כבר בשעה שבע, אנחנו עלולים להתגעגע אליה מאוד".
מיון בועות , הידוע גם בכינוי מיון החלפה, הוא מיון השוואתי פשוט הפועל בסיבוכיות של .
השם "מיון בועות" מקורו בדרך שבה "מבעבעים" הפריטים הגדולים, בעת ביצוע האלגוריתם, כלפי מעלה, בעוד הפריטים הקטנים יותר נשארים בתחתית.
קיימות מספר גרסאות לאלגוריתם עם תוספות לצורך ייעול.
הגרסה הפשוטה ביותר ללא ייעול:
עבור כל עולה מ- עד :
אם (כלומר, אם האיבר ה- וזה שאחריו לא מצויים בסדר הנכון):
ייעול באמצעות סיום כל מעבר בנקודה מוקדמת יותר, מכיוון שבחלק האחרון של המערך כבר אין מה להחליף:
עבור כל יורד מ- עד :
ייעול נוסף באמצעות הכרזת המערך כממוין ברגע שמעבר מסוים לא ביצע אף חילוף:
אם במעבר הזה לא נדרש אף חילוף, סיים.
}מימוש ב-C עם מימוש של פונקציית החלפה:#include <stdio.h>
}הדגל swapped הוא לצורכי אופטימיזציה.
הוא מציין האם באיטרציה הנוכחית של הלולאה החיצונית בוצע חילוף מקומות אחד לפחות.
סיבוכיות הזמן של האלגוריתם היא , כיוון שעבור מערך של מספרים דרושים עד מעברים על המערך עם מספר יורד של פעולות השוואה בכל מעבר: השוואות במעבר הראשון, השוואות במעבר השני, וכן הלאה.
המקרה הגרוע ביותר הוא כאשר הוא האיבר המינימלי.
היות שאיברים יכולים לבעבע אחורה רק מקום אחד בכל מעבר על המערך, יש צורך ב- מעברים על המערך, כלומר השוואות, על מנת להביא את למקום הראשון.
סיבוכיות המקום היא , שכן לא נדרש מקום אחסון למעט מצביעים ומשתנה זמני.
המרחק והכיוון אותו האיברים ברשימה צריכים לעבור משפיעים על הביצועים של האלגוריתם בגלל שאיברים זזים לכיוונים שונים במהירויות שונות.
איבר שצריך לזוז לעבר סוף הרשימה יזוז מהר בגלל שהוא יוכל להשתתף בהשוואות רציפות.
לדוגמה - האיבר הגדול ביותר ינוע כבר במעבר הראשון לסוף הרשימה בגלל שהוא יזוז בכל השוואה, בעוד שהאיבר הקטן ביותר ינוע רק מקום אחד אחורה בכל סיבוב.
אם האיבר הקטן ביותר יהיה בסוף הרשימה, ידרשו n-1 מעברים לפני שהרשימה תהיה מסודרת.
בשל הבחנה זו מכנים את האיברים האלו "צבים וארנבים" בהתאם לדמויות במשלו של איזופוס הצב והארנב.
כדי להתגבר על הבעיות בזמן ריצה שגורמים ה"צבים", פותחו וריאנטים של מיון בועות שמתגברים על הבעיה.
מיון שייקר עובר על הרשימה לשני הכיוונים, וכך ה"צבים" זזים מסוף הרשימה להתחלתה.
מיון מסרק עובר על הרשימה בפערים קטנים והולכים, וכך נפטר מה"צבים" די מהר, ועובר לפערים קטנים יותר כדי לסדר את הרשימה.
כאשר הקלט ארוך, מיון בועות איננו יעיל לעומת אלגוריתמי מיון אחרים, הפועלים בסיבוכיות , כגון מיון מהיר ומיון ערימה.
עם זאת, יש לו מספר יתרונות:
חינוך ולימוד: מיון בועות משמש לעיתים קרובות ככלי חינוכי להדגמת עקרונות בסיסיים של מיון, תכנות וסיבוכיות.
הוא פשוט להבנה ומאפשר ללומדים להבין את הבסיס של אלגוריתמים למיון לפני שהם עוברים לאלגוריתמים מתקדמים יותר.
מערכים קטנים: עבור מערכים קטנים מאוד, ההבדל בזמן הביצוע בין מיון בועות לאלגוריתמים מתקדמים יותר עשוי להיות זניח.
מערכים כמעט ממוינים: אם המערך ממוין חלקית או כמעט ממוין, מיון בועות עשוי להיות יעיל יותר מאלגוריתמים אחרים, כי האלגוריתם יסיים את המיון בפחות מ- מעברים על המערך.
על אף שמיון בועות הוא המיון בעל סיבוכיות המצוטט ביותר ברשת, יש המבקרים את השימוש בו כחומר לימודי מכיוון שהוא רחוק משיטות העבודה המומלצות.
מיון בועות אינו קל יותר למימוש מאלגוריתמי מיון אחרים והביצועים שלו פחותים מאלה של מיון הכנסה, הן במקרים של מערך כמעט ממוין והן במקרים אחרים.
מיון מיזוג הוא אלגוריתם מיון רקורסיבי המתבסס על מיזוגם של מערכים ממוינים.